Innbyggerne er for det meste etterkommere av skandinaviske innvandrere, navnet kommer fra Hindrem i Leksvik og den eneste kirken i byen er Immanuel Lutheran Church. Før nybyggerne kom hit var det indianere av Dakota Sioux og Chippewa som bodde her, men de flyttet til andre områder. Nybyggerne måtte slåss mot gresshopper, uår, difteriepidemier, oversvømmelser og tornadoer, men bøndene klorte seg fast og dyrket hvete, sukkerroer, soyabønner og solsikke, som vokste rikelig og som fremdeles er det som dyrkes i området.